
Projekteerimistingimuste kinnitamine
(Narva raekoja platsi rekonstrueerimine ning 

Rüütli ja Suur tänavate osaline rekonstrueerimine)
	1. ASJAOLUD JA MENETLUSE KÄIK




30.06.2015. a taotles NARVA LINNA ARENDUSE JA ÖKONOOMIKA AMET Narva Linnavalitsuse Arhitektuuri- ja Linnaplaneerimise Ametilt projekteerimistingimusi Narva raekoja platsi rekonstrueerimiseks ning platsiga seotud Rüütli ja Suur tänavate osaliseks rekonstrueerimiseks (nimelt platsiga kokkupuutuva osa ümberehitamiseks). Kavandatakse ka valgustuse projekteerimist ning väikevormide paigaldamist.
	2. ÕIGUSLIKUD ALUSED



2.1
Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Teeseaduse §19 lõike 5 kohaselt kohalike teede projekteerimise tingimused väljastab valla- või linnavalitsus.
2.3
Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.

2.4    Haldusmenetluse seaduse §5 lõike 5 kohaselt kui haldusmenetlust reguleerivad õigusnormid menetluse ajal muutuvad, kohaldatakse menetluse alguses kehtinud õigusnorme.
	3. OTSUS




Kinnitada projekteerimistingimused Narva raekoja platsi rekonstrueerimiseks ning platsiga seotud Rüütli ja Suur tänavate osaliseks rekonstrueerimiseks järgnevalt:
	3.1 ÜLDANDMED



	3.1.1  Kinnistusraamatu andmed: 
3.1.1.1 Raekoja plats, katastriüksuse tunnus 51101:002:0077, transpordimaa.
3.1.1.2 Suur tänav L2, katastriüksuse tunnus 51101:002:0090, transpordimaa.

3.1.1.3 Rüütli tänav, katastriüksuse tunnus 51101:002:0096, transpordimaa.
3.1.1.4 Suur tn 10, katastriüksuse tunnus 51101:002:0050, ärimaa.
3.1.1.5 Raekoja plats 1, katastriüksuse tunnus 51101:002:0092, ühiskondlike ehitiste maa.

	3.1.2  Projekteerimistingimuste koostamise aluseks on projekteerimistingimuste 
          30.06.2015. a taotlus nr 6418/1-14, Teeseadus, Ehitusseadustik, Narva vanalinna linnaosa
          üldplaneering, Eesti Standardid.  

	3.2 PROJEKTEERIMISE EESMÄRK




Projekti koostamise eesmärgiks on Narva raekoja platsi rekonstrueerimine ning platsiga seotud Rüütli ja Suur tänavate osaline rekonstrueerimine.
	3.3 ÜLDNÕUDED, ARHITEKTUURSED JA LINNAEHITUSLIKUD TINGIMUSED
3.3.1 Esitada tee-ehitusprojekt (Teeseadus § 19). Projekti koosseisus esitada tiitelleht, seletuskiri, vertikaalplaneerimine, konstruktiivsed ristprofiilid, põhilised pinnakatete tööde mahud jne.
3.3.2 Seletuskirjas esitada lisaks järgmised analüüsid ning lahendused: olemasoleva olukorra hinnang, ettevalmistustööd, takistavate rajatiste ümberehitamise vajadus, katend (valitud katendi konstruktsiooni kirjeldus, katendi arvutuslik kasutusaeg jne), piki- ja põikkalded, vetejuhtimine, keskkonnakaitse, tee kasutamis- ja hooldamisjuhend.
3.3.3 Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus § 251).
3.3.4 Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Teeseadus;

- Muinsuskaitseseadus;

- Ehitusseadustik;

- Majandus- ja taristuministri 02.07.2015 määrus nr 82 „Tee ehitusprojektile esitatavad nõuded”;
- Majandus- ja kommunikatsiooniministri 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;
- Eesti Standard EVS 907:2010 „Rajatise ehitusprojekt”;

- Eesti Standard EVS 843:2003 “Linnatänavad”.
3.3.5 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.

3.3.6 Asendiplaan esitada krundi tõese geodeetilise mõõdistuse alusel. Lisaks näidata projekteeritava ala piirid, esitada projekteeritava alaga haaratud kruntide tehnilised näitajad (nimetus, katastritunnus, olemasolev pindala ja rekonstrueeritav pindala) ning tabel „Ehitiste eksplikatsioon“. 

3.3.7 Esitada tehnovõrkude koondplaan mõõtkavas 1:250 või 1:100. Plaanil esitada tabel „Projekteeritavate välisvõrkude eksplikatsioon” (nimetus, ehitisealune pind, pikkus, läbimõõt).

3.3.8 Asendiplaani ja tehnovõrkude koondplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana.
3.3.9 Võtta arvesse Villem Tomiste ja Veronika Valgu 2002. a arhitektuurivõistluse võidutöö (edaspidi: võistlustöö), Endise börsihoone maa-ala detailplaneering, Narva raekoja platsi detailplaneering ning „TÜ Narva Kolledži uus õppehoone” ehitusprojekt.
3.3.10 Projekteerida Narva raekoja platsi rekonstrueerimine ning platsiga seotud Rüütli ja Suur tänavate osaline rekonstrueerimine (nimelt platsiga kokkupuutuva osa ümberehitamine).
3.3.11 Raekoja platsil parkimine ei ole lubatud.

3.3.12 Lubatud sõidu- ja kõnnitee katted: teekattekivid, asfalt. Kasutada kombineeritud lahendusi vastavalt Endise börsihoone maa-ala detailplaneeringule.
3.3.13 Raekoja platsi katted: vastavalt võistlustööle. Lubatud on kombineeritud lahenduste kasutamine võistlustöö autorite loa alusel (näiteks Raekoja platsi uuendamise projektiga ettenähtud ümmargused kivid + säilinud vana munakivisillutis trasside asukohal).
3.3.14 Projekteerimise lähtetase: hea (H).

3.3.15 Tagada puuetega inimeste liikumisvõimalused.

3.3.16 Allalastud äärekivide kõrgus: kuni 20 mm. 

3.3.17 Vertikaallahendus: tagada vete äravool teekattelt. 
3.3.18 Lahendada sademevee kogumine ning kanaliseerimine.

3.3.19 Näha ette raekoja platsi tasandi madalamaks muutmine kuni ajaloolise sillutise tasandini.

3.3.20 Näha ette väikevormid (näiteks platsi perimeetrisse istepingi või rinnatise rajamine platsi süvendamisel tekkiva kõrguste vahe arvelt). Projekti lisadena esitada väikevormide tüüpide näidised.

3.3.21 Näha ette raekoja platsi valgustus ning rekonstrueeritavate tänavate osade tänavavalgustus. Eskiisis esitada vähemalt 2 raekoja platsi valgistuse varianti. Esitada valgustimastide ja välisvalgustite näidised.
3.3.22 Tagada optimaalne funktsionaalne valgustus, mis vastaks normatiividele. Kavandada energiasäästlikke LED-lampe vastavalt Narva Linnavalitsuse 27.05.2013. a korraldusele nr 494-k.
3.3.23 Võimalusel näha ette kunstilise vaatemängulise valgustuse projekteerimine (näiteks prožektorid igaõhtuste valgusmängude läbiviimiseks raekoja hoonel). Eskiisis esitada vähemalt 3 vaatemängulise valgustuse varianti.
3.3.24 Lubatud on purskkaevu ehitamine. Eskiisis esitada vähemalt 2 purskkaevu varianti.
3.3.25 Näha ette ehitustööde käigus rikutud katete taastamine. Plaanil näidata rikutud katete taastamise vööndid, eristades neid viirutusega. Esitada katete taastamise konstruktiivsed lõiked.
3.3.26 Ehitiste tehnilised näitajad (sh välisvõrkude näitajad) esitada vastavalt Majandus- ja taristuministri 01.10.2014. a määrusele nr 84 „Ehitise tehniliste andmete loetelu ja pindade arvestamise alused“. 
3.3.27 Esitada ehitiste kasutamise otstarbed ja koodid. Ehitiste kasutamise otstarbed ja koodid esitada vastavalt Majandus- ja kommunikatsiooniministri 04.12.2012. a määrusele nr 78 „Ehitise kasutamise otstarvete loetelu”.

3.3.28 Eskiis ja projekt peab olema kooskõlastatud võistlustöö autorite, Narva linna Arenduse ja Ökonoomika Ameti, Narva Linnavalitsuse Arhitektuuri- ja Linnaplaneerimise Ameti muinsuskaitse vaneminspektori ning Narva linna peaarhitektiga. 

3.3.29 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks.

3.3.30 Narva Linnavalitsuse korraldus projekteerimistingimuste kinnitamise kohta, kooskõlastuste koondtabel, leht „Kaustade loetelu“, riigihanke lähteülesanne,  muinsuskaitse eritingimused esitada ehitusprojekti lisadena.

3.3.31 Esitada Narva Linnavalitsuse Arhitektuuri- ja Linnaplaneerimise Ametile heakskiitmiseks eskiis. Eskiisi ja kaaskirja võib esitada e-postile: info@narvaplaan.ee.
3.3.32 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks tee-ehitusprojekt (selle osad) vähemalt kahes identselt komplekteeritud eksemplaris. Projektdokumentidest antakse üks eksemplar Narva Linnavalitsuse Arhitektuuri- ja Linnaplaneerimise Ameti arhiivi A4 formaadis paberkandjal ning digitaalsel kujul CD kompaktplaadil. 

3.3.33 Paberkandjal esitatud projektis esitada originaalallkirjad ning originaalkooskõlastused. Digitaalallkirja kasutamisel esitada allkirjastatud digikonteiner CD-plaadil. Lisada iga allkirja kohale kaldkriipsude vahele sõnad /allkirjastatud digitaalselt/. Projekti lisana esitada ka digitaalallkirja kinnitusleht. Kui kooskõlastused on esitatud CD-plaadil, siis esitada sellest informatsioon projekti sisukorras ja kooskõlastuste koondtabelis.
3.3.34 Muud nõuded: vastavalt muinsuskaitse eritingimustele, riigihanke lähteülesandele, Muinsuskaitseseaduse, Ehitusseadustiku, Teeseaduse, Narva linna üldplaneeringu ning Narva vanalinna linnaosa üldplaneeringu nõuetele ning Eesti Vabariigis kehtivate määruste, standardite ja projekteerimisnormidega ettenähtud nõuetele.
4.  RAKENDUSSÄTTED

4.1    Käesolevad projekteerimistingimused on kehtivad kuni 14.07.2020. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Ants Liimets
Linnasekretär

